**RÅD I FORBINDELSE MED STILLINGSKONTRAKT**

–– **Lønn**: 679.700 er lønnen i lønnstrinn 69 for førsteamanuensis SKO (Stillingskode) 1011 i Lønn for tilsatte i staten. Denne ser for meg ut til å være i orden som startlønn. Jeg snakker ikke med Gunnar om dette, da jeg finner det selv på nettet. Dette er samme system som Mauch og jeg har vært avlønnet i, men for professorer heter den professor SKO 1013. Jeg finner førsteaman.-stillinger som er utlyst både med litt høyere og med lavere lønnstrinn enn dette. Så jeg mener dette ikke er så værst. – For førsteaman. Kreves det doktorgrad; det har du nå, så det er en viktig kvalifikasjon. Du *kan* jo spørre dem om de ikke kan gi deg lønnstrinn 70, for du har brede kvalifikasjoner, kan vise til flere jobber du har att som er relevante, og du har allerede en fin og relativt omfattende publikasjonsliste, og det er få av din kaliber og kompetanse i Norge; med ltr 70 kommer du på 692.400. Ltr 71 er 708.000. Alt monner. Men i det store og hele er det en decent og riktig lønn de tilbyr.

–– **Arbeidssted**: I brevet skriver de hovedarbeidssted; i kontrakten skriver de arbeidssted, begge plasser skriver de Campus Porsgrunn. I kontrakten står de ikke noe om hjemmekontor, og at (som de har sagt til deg) at du forventes bare å komme til samlinger på Campus innimellom. Dette tenker jeg at du bør be om å få formalisert i skrift. Kanskje har du det allerede i form av ting han/de har skrevet til deg i eposter. – Det ville jo vært fint om de nødvendige pendlerreisene kunne betales av arbeidsgiver. Om det er mulig, vet jeg ikke. Eventuelt kunne dere inngå en deal om at halvparten av dem betaler de, halvparten du selv. –– Å pendlereise til/fra Porsgrunn er hakket mer komplisert og slitsomt enn å gjøre det til Oslo, slik du har vært vant til. I tillegg til fly (Torp/Sandefjord?) må du også ta tog/buss et stykke. Slik går det med mer reisetid enn du har vært vant til. Dette er i og for seg helt ok, men hvis de krever at du skal komme ofte/ere, da kan det bli slitsomt for deg. (Andre nødvendige jobbreiser (som utlandet f.eks.) kan du sikkert gjøre fra Sola/Stavanger, så det burde gå greit.)

–– **Fagforening**: Dette skal jo ikke stå i kontrakten, men før jeg glemmer det: Er du medlem i en fagforening? Det må du være. Vi har alltid vært i Forskerforbundet (som er en del av Unio), og det har vært supre for oss. Hva er du medlem av?

–– **Arbeidsprosent**: Denne forskerstillingen som førsteaman. Er jo 100 prosent. Det er fint. Men du bør sikre deg at de ikke forhindrer deg fra å opprettholde den 40 pst stillingen (eller var det 20 pst?) du har i Unicef mens du innehar denne midlertidige førsteaman.-stillingen. Dette har du sikkert forklart for ham som kontaktet deg. Men det er viktig at du har det skriftlig. (Kanskje er det tilstrekkelig at det står, som det gjør, i USN-linken de oppgir øverst s. 2 i kontrakten?) For hvis de nekter deg å opprettholde deltiden i Unicef, risikerer du at det kan bli slutt på Unicef for deg. Det ville være leit, i og med at den midlertidige stillingen i Porsgrunn da fortrenger den muligheten du har til å komme for fullt tilbake i Unicef hvis du ønsker det. Å brenne denne broen vil vere leit? Du må kanskje også informere Unicef om dette, dersom du tenker å fortsatt holde Unicef-døren åpen? (Alternativt: Hvis det er andre jobbtilbud du får/har fått som du reflekterer over (og ikke Unicef), ikke minst siden du nå virkelig ser at folk er ute etter deg og vil ha deg, bør du sikre deg at du kan ha en stillingsprosent/en anledning til tilleggsarbeid ut over de 100 pst som den midlertidige førsteaman.-stillingen innebærer.) USN har regler for en prosentsats/et omfang for tilleggstilling som de kan godta (ja, se i den angitte linken øverst på s. 2 i kontrakten, på de sidene deres står det at de godtar 20% ut over fast stilling ved USN). En slik tilleggsprosent/anledning til bør du sikre deg at de gir deg formelt i skrift, hvis det da ikke er nok det som står i regel-linken/e de angir i kontrakten, jeg har sjekket denne linken ved å lese igjennom den. Det må du òg. – Se også neste strekpunkt.

–– **Ekstraarbeid i fritiden, bistillinger o.l.** (øverst på kontraktens side 2): Les nøye det som står på sidene i den linken kontrakten oppgir her. Du må absolutt sørge for at du ikke kommer i interessekonflikt/blir inhabil/kommer i lojalitetskonflikt mellom Unicef (eller andre mulige arbeidsgivere som du reflekterer over) og USN på dette punktet. – USN betrakter sidegjøremål i utgangspunktet som positivt. Husk at **du** **plikter** å opplyse USN om sidegjøremål før du skriver under! Men USN legger noen begrensninger: Omfanget av sidegjøremål, om sidegjøremålene står i konkurranse med USN, og om de skader tilliten/omdømmet til USN. – Det ser for meg ut til at omfanget du har i Unicef nå, ikke kolliderer med USNs regler, men jeg vet det ikke; dette må du ta opp med USN (og med Unicef). – Jeg kan ikke se for meg at Unicef står i konkurranse med USN. Snarere at det kan være en fordel for USN å ha deg innenfor Unicef.; det er en kompetanse du har, og det tilfører USN-stillingen mer kompetanse. Men dette må du diskutere med USN. – Jeg kan heller ikke tenke meg at USNs tillit/omdømme blir skadelidende om du har en fot innenfor Unicef. Men dette må du diskutere med USN. – I alt dette: Husk at det er du «som er sjefen her», med Phd’en din, med all den relevante erfaringen din, alle stillingene på feltet som du har innehatt/har nå, alle publikasjonene dine – her kan du ytre ønsker og stille krav til USN. På dette feltet er du en sjelden plante, det er få av dere, og det er få som innehar det toppnivået som du nå har! Dette må du kunne bruke. – Se den oppgitte linken i kontrakten øverst s. 2 om Interne retningslinjer for ansattes sidegjøremål og eierinteresser ved Universitetet i Sørøst-Norge. Les nøye punktene 10, 11 og 12 til slutt, om hvordan man melder inn sidegjøremål; det skal gjøres på en elektronisk link som står oppgitt der, og det står hvilke ordninger som gjelder osv. Men diskuter/ta opp alt dette med mannen som kontaktet deg/hhv. de kontraktsansvarlig på forhånd før du skriver under! Dette er viktig.

–– **Karantene og saksforbud**: På kontraktens side 1, under Oppsigelsesfrist i medhold av statsansatteloven §22, står det noe om karantene: Dette er viktig for deg. Alt med taushetsplikt osv. er selvfølgelig ok, men Karantene etter endt midlertidig førsteaman.stilling ved USN – hvis denne f.eks. er et år eller to år – vil jo hindre deg i å gå tilbake til Unicef eller til andre organisasjoner innenfor fagfeltet ditt, og det vil være svært ødeleggende for deg. Altså at det må gå så og så lang tid etter USN-stillingen før du kan arbeide på fagfeltet igjen. Dette må du diskutere med dem før du skriver under. Og dette bør de forstå deg på.

–– **Finnes ikke/lar seg ikke åpne**: Linken i feltet nest øverst på kontraktens side 2 (om immaterielle rettigheter): Denne linken kommer opp som «finnes ikke»/lar seg ikke åpne når man trykker på den (noe slikt bør ikke forekomme i en kontrakt).

–– **Stillingsbetegnelse**: Det er kjempefint at stillingsbetegnelsen er Førsteamanuensis innen sosialt entreprenørskap !!! Yay! Dette må jo være midt i smørøyet for deg.

–– Helt til slutt: **Dato** for kontraktens underskrivelse/hhv. følgebrevets datering: Her har USN skrevet 10.05.2023. Jeg vil sterkt foreslå at du får dette endret til 11.05.2023 (eller en dato etter den 11.05.2023), fordi da får du indirekte formelt med at du jo er PhD fra og med den 11.05.2023. Det kan være greit, og kanskje også viktig for deg.

–– **Trenger du mer tid enn til den 22.05.2023** før du skriver under for å få klarert det du måtte være i tvil om (med han som først kontaktet deg (fagpersonen)/med de som har utferdiget kontrakten/med eventuelle andre), så bare ber du dem om det så snart du kan. Ikke føl at de skal kunne presse deg i full fart, du har hatt det særdeles travelt ikke minst med prøveforelesning og disputas og alt annet, du er litt syk nå, det er langhelg på gang, osv. osv. Det skal de kunne forstå og ta hensyn til.

Jeg har gjort så godt jeg har kunnet i dette, Hilde. Før du skriver under: Stå på, snakk med han som kontaktet deg/hhv. de som har utferdiget kontrakten (kanskje skal du også snakke med Unicef?), og få klarhet i det som du ennå er i tvil om, gjerne i forhold til rådene mine ovenfor.

Elsker deg!

*–– Pappa <3 :–)*